Derfor fyrer de rundt regnet hver tiende medarbejder i år - og i Nordjylland mister endnu flere jobbet. Det oplyser P4 Nordjylland. Hos Nybolig Palle Ørtoft i Aalborg har direktør Inge Ørtoft måtte sige farvel til fem ud af fyrre stillinger. - Det er selvfølgelig, fordi antallet af handler har været faldende. Hvor vi før solgte 20 sommerhuse om måneden, sælger vi nu 5-6 stykker, siger hun. Ejendomsmæglerkæden Nybolig skønner, at den på landsplan i år fyrer hver tiende medarbejder. Endnu mere sort ser det ud hos EDC Danebo i Nordjylland, der har filialer over hele landsdelen. Indtil for nylig havde administrerende direktør Michael Møller 95 ansatte. Nu er tallet nede på 80: - Når antallet af boliger er stigende, og antallet af sælgere er faldende, bliver der længere mellem handlerne. Det smitter af hele vejen ned gennem vores system, forklarer EDC Danebos administrerende direktør, Michael Møller.

Referat:
Landets ejendomsmæglere er vant til at have travlt med at sælge huse. Men her i efteråret har de mest af alt travlt med at redde forretningen.